

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2021.gada 26.augustā **Nr.533**

(prot.Nr.35, 13.§)

**Par grozījumiem Daugavpils pilsētas pašvaldības Attīstības departamenta nolikumā**

Pamatojoties uz likuma “Par pašvaldībām” 21. panta pirmās daļas 27.punktu, ievērojot Valsts pārvaldes iekārtas likuma 10.panta desmitajā daļā noteikto principu, ka valsts pārvaldi organizē pēc iespējas efektīvi, valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi,

optimizējot pašvaldības administratīvo struktūru, nodrošinot efektīvu pašvaldības pastāvīgo funkciju izpildi un resursu efektīvu izmantošanu, atklāti balsojot: PAR – 9 (I.Aleksejevs, A.Elksniņš, A.Gržibovskis, I.Jukšinska, V.Kononovs, N.Kožanova, M.Lavrenovs, V.Sporāne-Hudojana, A.Vasiļjevs), PRET – nav, ATTURAS – 2 (P.Dzalbe, I.Šķinčs), **Daugavpils dome nolemj:**

1. Izdarīt ar Daugavpils pilsētas domes 2010.gada 23.decembra lēmumu Nr.802 apstiprinātā Daugavpils pilsētas pašvaldības Attīstības departamenta nolikumā šādus grozījumus:

* 1. Izteikt 1.4. punktu šādā redakcijā:

“1.4. Departaments sastāv no divām nodaļām, kuru darbību vada Departamenta vadītājs:

* + 1. Investīciju un starptautisko sakaru nodaļa;
    2. Projektu nodaļa.”
  1. Aizstāt 5.9., 5.9.1., 5.9.2., 5.9.3. un 5.10. punktā vārdus “Stratēģiskās plānošanas un starptautisko sakaru nodaļa” ar vārdiem “Investīciju un starptautisko sakaru nodaļa”;
  2. Papildināt 5.10. punktu ar 5.10.26. – 5.10.29. punktu šādā redakcijā:

“5.10.26. sekmēt privāto investīciju piesaisti, sagatavot priekšlikumus un nodrošināt komunikāciju starp valsts, pašvaldības, privātā un akadēmiskā sektora dalībniekiem ar mērķi veicināt uzņēmējdarbības attīstību Daugavpils pilsētā;

5.10.27. organizēt un ieviest pasākumus, programmas, kas sekmē jaunu uzņēmumu izveidi Daugavpils pilsētā;

5.10.28. sistemātiski vākt, apkopot un analizēt informāciju par pilsētas ekonomisko attīstību, uzņēmējdarbības vidi raksturojošiem rādītājiem;

5.10.29. savas kompetences ietvaros piedalīties projektu sagatavošanā un ieviešanā, kas nodrošina uzņēmējdarbības vides uzlabošanu Daugavpils pilsētā;”

1.4. Svītrot 5.10.18., 5.10.19., 5.10.20., 5.10.25., 5.13. un 5.14. punktu.”

2. Pašvaldības izpilddirektorei S.Šņepstei veikt izmaiņas pašvaldības amata vienību un amatalgu sarakstā.

3. Pašvaldības Vispārējās nodaļas personāla speciālistei A.Kokinai rīkoties normatīvajos aktos noteiktajā kārtībā.

4. Lēmums stājas spēkā 2021.gada 1.novembrī.

Domes priekšsēdētājs *(personiskais paraksts)*  A.Elksniņš